## **Referat af fællesmødet mellem Magistraten og Handicaprådet. Mandag den 26. juni 2023 på Rådhuset**

Fraværende: Anders Winnerskjold, Nicolaj Bang, Trine Buus Carlsen, Nina Rasmussen

1. **Kort gensidig præsentation**
2. **Velkomst v/ Borgmester, Jacob Bundsgaard**
3. **Kort om Økonomiaftalen mellem Regeringen og KL for 2024**.

Jacob redegjorde kort for den foreløbige økonomiske situation. Punkterne er blot enkelte nedslag:

* Det er en skrabet økonomiaftale
* Vi kender først økonomien i starten af august 2023
* Der kommer besparelser på administration på 42 mio. kr. i 2024 i Aarhus – stigende til over 100 mio. i nogle af de efterfølgende år.
* Der er en opdrift på 1,7 mia. kr. på landsplan på handicapområdet – midler, der skal tages fra andre områder
* Det kan ikke fortsætte på denne måde, hvis ikke vi pille velfærdsstaten fra hinanden.
* Det er nødvendigt med nogle helt nye tilgange.

1. **Kort oplæg fra formand for Handicaprådet, Finn Amby**

Økonomi

Handicaprådet ved godt, at det er en svær situation økonomisk for kommunen. Der er alligevel ikke basis for besparelser på handicaprådet og handicaprådet kan ikke komme med bud på, hvor der kan spares. Udfordringen er den stille glidning (her menes mindre og mindre indhold i den hjælp, som borgerne har fået / er bevilget til. Især er der udfordringer for borgere med en bevilget BPA-ordning (brugerstyret personlig assistance)- hvor flere i øjeblikket føler sig usikre på besparelser.

Tilgængelighed

Som nævnt går det godt i forhold til arbejdet med tilgængeligheden i byen. Dvs. tilgængelighed i bygninger, fysisk, kommunikativ og kognitiv tilgængelighed. Aarhus Kommune har også nogle store politiske ambitioner om at blive tilgængeligheds by. For at Aarhus realistisk skal gøre sig forhåbninger om det, skal der arbejdes mere på de indre linjer i hele organisationen og at der bevilges midler til arbejdet.

Handicappolitik om Handicappolitik, Økonomi og Tilgængelighed

Handicappolitikken skal evalueres snart – og der skal tages stilling til, om og hvordan en ny politik skal formuleres.

Hvordan kan vi få dokumentation for udviklingen på forskellige områder? Kan det ikke lade sig gøre – så vi kan vise, at den har sat et aftryk?

1. **20 min. gruppearbejde om temaerne**: Handicappolitik, Økonomi og Tilgængelighed

Deltagerne var opdelt i 4 blandede grupper.

1. **Opsamling og gensidig debat og spørgsmål**

**Nogle af pointerne fra gruppearbejdet var:**

* **Brug evt. LGBT+ politikken til inspiration? (ift. forskellige handlinger f.eks.)**
* **En mere værdi-båren politik**
* **Være modig i samarbejdet**
* **Handicappede er ikke bare en gruppe.**
* **Velfærdsteknologi og etik**
* **Hvordan kommune og borger møder hinanden på?**
* **Balance mellem rettigheder og tillid**
* **Hvad rækker pengene til? – Den rigtige måde vi bruger pengene på? Eksempler med Sengehest og kogeplade (magtanvendelse).**
* **Tilgængelighed: Efterslæb fra tidligere beslutninger, offentlige toiletter, brosten, borgertips**
* **Evaluering af politikken skulle have været inden beslutning om ny**

**Borgmesteren afrundede med at sige, at Magistraten nok kommer til at høre mere om temaerne herunder handicappolitikken senere på året. Tak for i dag.**

1. **Eventuelt**